rejauldu/bengali-wikipedia huggingface dataset:
চার্লস কেভিন কভেন্ট্রি (; জন্ম: ৮ মার্চ, ১৯৮৩) মিডল্যান্ডসের কুইকুই এলাকায় জন্মগ্রহণকারী জিম্বাবুয়ের আন্তর্জাতিক ক্রিকেটার। ডানহাতি ব্যাটসম্যান হিসেবে জিম্বাবুয়ে ক্রিকেট দলের পক্ষে খেলেছেন। এছাড়াও মাঝে-মধ্যে উইকেট-রক্ষকের দায়িত্ব পালন করেছেন। ‘চোপ্পা’ ডাকনামে পরিচিত চার্লস কভেন্ট্রি একদিনের আন্তর্জাতিকে তৎকালীন ব্যক্তিগত সর্বোচ্চ রানের রেকর্ড গড়েছিলেন। বর্তমানে তিনি দুবাইয়ের ক্লাব ক্রিকেটে প্রতিনিধিত্ব করছেন।   খেলোয়াড়ী জীবন  মাত্র ১৫ বছর বয়সে লোগান কাপে অভিষিক্ত হন। জিম্বাবুয়ে অনূর্ধ্ব-১৯ পর্যায়ের ক্রিকেট দলে খেলাসহ ২০০১-০২ মৌসুমে নিউজিল্যান্ডে অনুষ্ঠিত অনূর্ধ্ব-১৯ ক্রিকেট বিশ্বকাপে দলের সদস্য ছিলেন। জিম্বাবুয়ের ঘরোয়া ক্রিকেট প্রতিযোগিতায় মাতাবেলেল্যান্ড তুস্কার্স দলে খেলেছেন।  ঘরোয়া ক্রিকেটে দূর্দান্ত ফলাফল অর্জন করায় ২০০৩ সালে ইংল্যান্ড সফরে জাতীয় দলের সদস্য মনোনীত হন। ব্রিস্টলে অনুষ্ঠিত একদিনের আন্তর্জাতিকে স্বাগতিক ইংল্যান্ড দলের বিপক্ষে উদ্বোধনী ব্যাটসম্যান হিসেবে মাঠে নামেন। কিন্তু ১০ বল মোকাবেলা করে তিনি মাত্র ৩ রান সংগ্রহ করেছিলেন। ফলে অস্ট্রেলিয়া সফরের জন্য মনোনীত হননি। ২০০৫ সালে পুনরায় দলে অন্তর্ভুক্ত হন। নিউজিল্যান্ডের বিপক্ষে জিম্বাবুয়ের করুণ পরাজয়ে দলে তিনি ২৫ রান তোলেন। পরের তিনটি ওডিআইয়ে যথাক্রমে ০, ৩৫ ও ৭৪ রান তোলেন।   কীর্তিগাথা   একদিনের আন্তর্জাতিকে অপরাজিত ১৯৪* রান করে যৌথভাবে সাঈদ আনোয়ারের সাথে সর্বোচ্চ রানের সহযোগী হন। পরবর্তীকালে ২৪ ফেব্রুয়ারি, ২০১০ তারিখে ভারতের ব্যাটিং প্রতিভা শচীন তেন্ডুলকর ২০০ রান তুলে ঐ রেকর্ড ভঙ্গ করেন। কিন্তু তার ঐ ইনিংস স্বত্ত্বেও জিম্বাবুয়ে দল পরাজিত হয়। এ ক্ষেত্রে তিনি অস্ট্রেলীয় ম্যাথু হেইডেনের ১৮১ রানের রেকর্ড ভঙ্গ করেন।   তথ্যসূত্র    বহিঃসংযোগ       বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:জিম্বাবুয়ীয় ক্রিকেটার বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার বিষয়শ্রেণী:রাজশাহী রয়্যালসের ক্রিকেটার বিষয়শ্রেণী:মাতাবেলেল্যান্ডের ক্রিকেটার বিষয়শ্রেণী:বুলাওয়েও থেকে আগত ক্রিকেটার বিষয়শ্রেণী:সিএফএক্স একাডেমির ক্রিকেটার বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব বিষয়শ্রেণী:ব্রিটিশ বংশোদ্ভূত জিম্বাবুইয়ান
কল্যাঁ অবাজানিয়া দাগবা (, ; জন্ম: ৯ সেপ্টেম্বর ১৯৯৮; কল্যাঁ দাগবা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁ এবং ফ্রান্স অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলে থাকেন।  ২০০৪–০৫ মৌসুমে, ফরাসি ফুটবল ক্লাব লিলেরের যুব পর্যায়ের হয়ে খেলার মাধ্যমে দাগবা ফুটবল জগতে প্রবেশ করেছেন এবং পরবর্তীকালে ইসবেরগুইস, লঁস এবং বুলনিয়ের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ফরাসি ক্লাব বুলনিয় বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; বুলনিয় বি-এর হয়ে তিনি ১৯ ম্যাচে অংশগ্রহণ করেছেন। একই মৌসুমে তিনি বুলনিয়ের মূল দলে অন্তর্ভুক্ত হয়েছেন। বুলনিয়ে মাত্র ১ মৌসুম অতিবাহিত করার পর পারি সাঁ-জেরমাঁ বি-এর সাথে চুক্তি স্বাক্ষর করেছেন, যেখানে তিনি ২৫ ম্যাচে অংশগ্রহণ করেছেন। ২০১৮–১৯ মৌসুমে, তিনি পারি সাঁ-জেরমাঁর মূল দলে অন্তর্ভুক্ত হয়েছেন।  ২০১৯ সালে, দাগবা ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। দলগতভাবে, দাগবা এপর্যন্ত ৬টি শিরোপা জয়লাভ করেছেন, যার সবগুলো পারি সাঁ-জেরমাঁর হয়ে জয়লাভ করেছেন।   প্রারম্ভিক জীবন  কল্যাঁ অবাজানিয়া দাগবা ১৯৯৮ সালের ৯ই সেপ্টেম্বর তারিখে ফ্রান্সের বেতুনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা-মা ফরাসি এবং বেনিনীয় বংশোদ্ভূত।   আন্তর্জাতিক ফুটবল  দাগবা ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৯ সালের ৩রা জুন তারিখে তিনি বেলজিয়াম অনূর্ধ্ব-২১ দলের বিরুদ্ধে ম্যাচে ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।   তথ্যসূত্র    বহিঃসংযোগ                 বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:পারি সাঁ-জেরমাঁর ফুটবলার বিষয়শ্রেণী:ইউনিয়ন স্পোর্তিভ বুলনিয়ের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:রেসিং ক্লাব স্ত্রাসবুর আলজাসের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ওসের যুব অ্যাসোসিয়েশনের খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
মা ম্যা চিং বাংলাদেশের বান্দরবানের একজন রাজনীতিবিদ যিনি বাংলাদেশ জাতীয়তাবাদী দলের রাজনীতির সাথে যুক্ত। তিনি একজন সাবেক সাংসদ।  জীবনী মা ম্যা চিংয়ের স্বামীর বোনের স্বামী অং শৈ প্রু চৌধুরী ও তিনি সাচিং প্রু জেরীর মামি। তিনি পঞ্চম জাতীয় সংসদ নির্বাচনে সংরক্ষিত মহিলা আসন-৩০ এর সাংসদ হিসেবে নির্বাচিত হয়েছিলেন। ১৯৯৬ সালে ষষ্ঠ জাতীয় সংসদ নির্বাচনেও তিনি সংরক্ষিত মহিলা আসন-৩০ এর সাংসদ হিসেবে নির্বাচিত হয়েছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:বান্দরবান জেলার রাজনীতিবিদ বিষয়শ্রেণী:জাতীয় সংসদের মহিলা সদস্য বিষয়শ্রেণী:বান্দরবান জেলার ব্যক্তি বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বাংলাদেশী বৌদ্ধ বিষয়শ্রেণী:মারমা ব্যক্তি
জেরেমি পোপ (; জন্ম: ৯ জুলাই ১৯৯২) একজন মার্কিন অভিনেতা ও সঙ্গীতশিল্পী। পোপ টনি পুরস্কারের ইতিহাসে ষষ্ঠ ব্যক্তি হিসেবে একই বছরে পৃথক অভিনয়ের জন্য দুটি বিভাগে মনোনয়ন লাভ করেন। তিনি চোয়ার বয়-এ ফারুস জোনাথন ইয়াং চরিত্রে অভিনয়ের জন্য মঞ্চনাটকে সেরা মুখ্য অভিনেতা এবং এইন্ট টু প্রাউড-এ এডি কেন্ড্রিকস চরিত্রে অভিনয়ের জন্য সঙ্গীতনাট্যে শ্রেষ্ঠ চরিত্রাভিনেতা বিভাগে মনোনয়ন লাভ করেন। দ্বিতীয় নাটকের জন্য তিনি শ্রেষ্ঠ সঙ্গীতনাট্য থিয়েটার অ্যালবাম বিভাগে গ্র্যামি পুরস্কারেরও মনোনয়ন লাভ করেন।  ২০২০ সালে পোপ নেটফ্লিক্সের মিনি ধারাবাহিক হলিউড-এ অভিনয় করেন, যার জন্য তিনি সীমিত বা সংকলিত ধারাবাহিক বা চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কারের মনোনয়ন লাভ করেন। ২০২৩ সালে তিনি দি ইনস্পেকশন চলচ্চিত্রে অভিনয়ের জন্য নাট্যধর্মী চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।  চলচ্চিত্রের তালিকা চলচ্চিত্র  বছর শিরোনাম চরিত্র টীকা ২০১৮ দ্য রেঞ্জার জার্ক ২০২০ ওয়ান নাইট ইন মায়ামি... জ্যাকি উইলসন ২০২২ দি ইনস্পেকশন এলিস ফ্রেঞ্চ  ২০২৩ দ্য কোলাবোরেশন  জঁ-মিশেল বাস্কিয়া নির্মাণোত্তর  টেলিভিশন  বছর শিরোনাম চরিত্র টীকা ২০২০ হলিউড আর্চি কোলম্যান প্রধান চরিত্র ২০২১ পোজ ক্রিস্টোফার প্রধান চরিত্র  তথ্যসূত্র  বহিঃসংযোগ        বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:অরল্যান্ডো, ফ্লোরিডার অভিনেতা বিষয়শ্রেণী:আফ্রিকান-মার্কিন এলজিবিটিকিউ ব্যক্তি বিষয়শ্রেণী:ফ্লোরিডার এলজিবিটি ব্যক্তি বিষয়শ্রেণী:মার্কিন এলজিবিটি অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:থিয়েটার ওয়ার্ল্ড পুরস্কার বিজয়ী
৯এক্সও একটি ভারতীয় টিভি চ্যানেল, যা ইংরেজি গান প্রচার করে থাকে। চ্যানেলটির প্রধান কার্যালয়, মুম্বইতে অবস্থিত।  ইতিহাস ৯এক্স মিডিয়ার মালিকানাধীন চ্যানেলটি ২০১২ সালের ২৪শে এপ্রিল যাত্রা শুরু করে। ২০১৪ সালের হিসাব অনুযায়ী ভারতের ৬৭.৫৪% বাড়িতে চ্যানেলটি উপলভ্য।  সম্প্রচার কার্যক্রম চ্যানেলটি যুব সমাজকে টার্গেট করে অনুষ্ঠানমালা প্রচার করে থাকে। চ্যানেলটি ইংরেজি গান সম্প্রচার করে থাকে। তাছাড়া, চ্যানেলটি নতুন ভারতীয় ব্যান্ডের গাওয়া ইংরেজি গানও সম্প্রচার করে, যাতে তারা তাদের প্রতিভা প্রদর্শন করতে পারে।  অনুষ্ঠানমালা চ্যানেলটিতে প্রচার করা উল্লেখযোগ্য অনুষ্ঠানগুলো হল: ব্রেকিং ভিডস ড্যান্স অন টুইট ডাউন টপ ১০০ সানবার্ন ফেস্টিভাল  ওমগ্রোন ইন্সটা টপ ১০ ইমোজি লাইফ স্কুল অব মিউজিক ফিল গুড অ্যান্ড মোর  মিউজিক ফেস্টিভাল চ্যানেলটি বেঙ্গালুরুতে সানবার্ন এরেনা মিউজিক ফেস্টিভালের আয়োজন করেছিল, যাতে পারফর্ম করেছিলেন বিখ্যাত সুইডিশ ডিজে ও সংগীত পরিচালক অ্যাক্সওয়েল।  তথ্যসূত্র  বিষয়শ্রেণী:টেলিভিশন স্টেশন বিষয়শ্রেণী:২০১২-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:মুম্বইয়ের টেলিভিশন স্টেশন বিষয়শ্রেণী:৯এক্স মিডিয়া বিষয়শ্রেণী:ভারতের ইংরেজি ভাষার টেলিভিশন স্টেশন বিষয়শ্রেণী:২০১৬-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ভারতের বিলুপ্ত টেলিভিশন চ্যানেল
পারুল বিশ্ববিদ্যালয় হল ভারতের গুজরাটের ভাদোদরায় অবস্থিত একটি বেসরকারি বিশ্ববিদ্যালয় । ২০০৯ সালের গুজরাট বেসরকারি বিশ্ববিদ্যালয় আইনের দ্বিতীয় সংশোধনীর অধীনে পারুল বিশ্ববিদ্যালয় হিসেবে অন্তর্ভুক্ত হওয়ার আগে,  এই বিশ্ববিদ্যালয়ের উৎপত্তি ১৯৯৩ সালে, আহমেদাবাদ হোমিওপ্যাথিক কলেজ প্রতিষ্ঠার মাধ্যমে। পারুল বিশ্ববিদ্যালয় ভাদোদরায় ১১৭ একর জমির উপর অবস্থিত, যেখানে ৫০,০০০ এরও বেশি শিক্ষার্থী বাস করে এবং এর সাফল্যের একটি সমৃদ্ধ ইতিহাস রয়েছে, যার মধ্যে রয়েছে গুজরাটের প্রথম স্ব-অর্থায়নকৃত প্রতিষ্ঠান। প্রতিষ্ঠার পর থেকে, বিশ্ববিদ্যালয়টি একটি সম্প্রসারণবাদী কৌশল গ্রহণ করে যার ফলে আহমেদাবাদে তার মূল অবস্থানের বাইরে রাজকোটের মতো শহরে ক্যাম্পাস স্থাপন করা হয় এবং ২০০৩ সালে ভাদোদরায় সমাপ্ত হয়, যেখানে পরবর্তীকালে প্রধান ক্যাম্পাস প্রতিষ্ঠিত হয় এবং চণ্ডীগড়ে ক্যারিয়ার কাউন্সেলিং কেন্দ্র খোলার মাধ্যমে উত্তর ভারতে আরও সম্প্রসারণের পরিকল্পনা করা হয়।  ইতিহাস,শাসনব্যবস্থা,নেতৃত্ব পারুল আরোগ্য সেবা মণ্ডল ট্রাস্ট (Parul Arogya Seva Mandal Trust - PASM), একটি জনকল্যাণমূলক ট্রাস্ট, ১৯৮৯ সালে প্রতিষ্ঠিত হয়। এটি পারুল বিশ্ববিদ্যালয়ের শাসনকারী ট্রাস্ট হিসেবে কাজ করে। ট্রাস্টটি শিক্ষা, সামাজিক কল্যাণ এবং স্বাস্থ্যসেবার উন্নয়নের মূল লক্ষ্য নিয়ে প্রতিষ্ঠিত হয়।  বছরের পর বছর ধরে এটি বিভিন্ন কার্যকর উদ্যোগের মাধ্যমে শিক্ষাক্ষেত্রে গুরুত্বপূর্ণ অবদান রেখে চলেছে। ২০২২ সালে, PASM তার শিক্ষামূলক পরিধি আরও বিস্তৃত করে আনন্দ বিদ্যা বিহার এবং নিউ এরা সিনিয়র সেকেন্ডারি স্কুল (যেগুলো গুজরাটের ভদোদরায় অবস্থিত) এর পরিচালনার দায়িত্ব গ্রহণ করে। এর ফলে, উচ্চশিক্ষার পাশাপাশি প্রাথমিক ও মাধ্যমিক শিক্ষাতেও তাদের প্রভাব বিস্তার ঘটে।  পারুল বিশ্ববিদ্যালয় গুজরাট সরকারের ২০০৯ সালের গুজরাট প্রাইভেট ইউনিভার্সিটি আইন এর অধীনে ২০১৫ সালে প্রতিষ্ঠিত হয়, যার মাধ্যমে পারুল গ্রুপ অফ ইনস্টিটিউটস কে বিশ্ববিদ্যালয়ের মর্যাদা প্রদান করা হয় ইউজিসি (UGC) কর্তৃক।  অনুমোদন ও স্বীকৃতি বিশ্ববিদ্যালয় মঞ্জুরি কমিশন (UGC) পারুল বিশ্ববিদ্যালয়কে গ্রেডেড অটোনমি সহ ক্যাটাগরি ১ বিশ্ববিদ্যালয়ের মর্যাদা প্রদান করেছে। এই স্বীকৃতি বিশ্ববিদ্যালয়টির গুণগতমানসম্পন্ন শিক্ষা প্রদানের প্রতিশ্রুতি এবং আন্তঃবিষয়ক ও বহু-বিষয়ক পাঠ্যক্রমের মাধ্যমে বিস্তৃত শিক্ষার সুযোগ দেওয়ার প্রতি প্রতিশ্রুতিকে স্বীকৃতি দেয়।  পারুল বিশ্ববিদ্যালয় AICTE দ্বারা স্বীকৃত, এবং ২০২৩ সালে NAAC থেকে A++ গ্রেড অর্জন করেছে। এছাড়াও, এটি NBA (ন্যাশনাল বোর্ড অফ অ্যাক্রেডিটেশন) কর্তৃক অনুমোদিত।  পারুল বিশ্ববিদ্যালয় কমনওয়েলথ বিশ্ববিদ্যালয় সংস্থা (Association of Commonwealth Universities)-এর একজন স্বাক্ষরকারী সদস্য এবং Association of Indian Universities-এর সদস্য।  ভারতের শিক্ষা মন্ত্রণালয়ের ইনোভেশন সেল পারুল বিশ্ববিদ্যালয়কে ৪-তারকা র‍্যাঙ্কিং প্রদান করেছে।  এছাড়াও, মানবসম্পদ উন্নয়ন মন্ত্রণালয়ের (MHRD) উদ্যোগে পরিচালিত ARIIA (Atal Ranking of Institutions on Innovation Achievements)-এর আওতায়, পারুল বিশ্ববিদ্যালয় ভারতের শীর্ষ ৫০টি বেসরকারি বিশ্ববিদ্যালয়ের মধ্যে স্থান পেয়েছে, যা উদ্ভাবনভিত্তিক শিক্ষায় তাদের অঙ্গীকারকে প্রতিফলিত করে।   তথ্যসূত্র   বিষয়শ্রেণী:২০০৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৯-এ গুজরাতে প্রতিষ্ঠিত
নূর মোহাম্মদ হলেন একজন বাংলাদেশী কূটনীতিক ও রাজনীতিবিদ। তিনি পুলিশের ২৪ তম সাবেক মহাপরিদর্শক (আইজিপি)।  তিনি ২০১৮ সালে একাদশ জাতীয় সংসদ নির্বাচনে কিশোরগঞ্জ-২ আসন থেকে সংসদ সদস্য নির্বাচিত হন।  প্রারম্ভিক জীবন নূর মোহাম্মদ কিশোরগঞ্জ জেলার কটিয়াদী উপজেলার মানিকখালীতে জন্মগ্রহণ করেন। তিনি ঢাকা বিশ্ববিদ্যালয়ের ইতিহাস বিভাগের শিক্ষার্থী ছিলেন এবং শিক্ষার্থী অবস্থায় বাংলাদেশ ছাত্রলীগের রাজনীতির সাথে সম্পৃক্ত ছিলেন। তিনি ১৯৭৯-৮০ মেয়াদে ঢাকা বিশ্ববিদ্যালয়ের হাজী মুহম্মদ মুহসীন হলের ছাত্র সংসদের নির্বাচিত উপ-সভাপতি ছিলেন।  কর্মজীবন মোহাম্মদ ১৯৮৪ সালে বাংলাদেশ সরকারী কর্ম কমিশনের নিয়োগ প্রক্রিয়ায় পুলিশ বিভাগে যোগদান করেন। তত্ত্বাবধায়ক সরকারের সময়ে ২০০৭ সালের ২৯শে জানুয়ারি তিনি পুলিশের মহাপরিদর্শকের দায়িত্ব গ্রহণ করেন এবং ২০১০ সাল পর্যন্ত এই দায়িত্ব পালন করেন। ২০১১ সালের ৮ই এপ্রিল তিনি মরক্কোয় বাংলাদেশের রাষ্ট্রদূত হিসেবে নিয়োগ পান এবং ৬ই মে মরক্কোর উদ্দেশ্যে দেশ ছাড়েন। এছাড়া তিনি যুব ও ক্রীড়া সচিব হিসেবেও দায়িত্ব পালন করেছেন। ২০১৮ সালের নভেম্বরে তিনি কিশোরগঞ্জ-২ আসনের বাংলাদেশ আওয়ামী লীগের প্রার্থী হিসেবে মনোনয়ন গ্রহণ করেন। ৩০শে ডিসেম্বর অনুষ্ঠিত একাদশ জাতীয় সংসদ নির্বাচনে ৩০০,৭৭৬ ভোট পেয়ে তিনি বিজয়ী হয়ে সংসদ সদস্য নির্বাচিত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:কিশোরগঞ্জ জেলার রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশী কূটনীতিবিদ বিষয়শ্রেণী:বাংলাদেশ পুলিশ মহাপরিদর্শক বিষয়শ্রেণী:একাদশ জাতীয় সংসদ সদস্য বিষয়শ্রেণী:কিশোরগঞ্জ জেলার ব্যক্তি বিষয়শ্রেণী:মরক্কোতে বাংলাদেশের রাষ্ট্রদূত বিষয়শ্রেণী:এরশাদের মন্ত্রিসভার সদস্য
গোবিন্দপদ দত্ত একজন বাঙালি ব্রিটিশবিরোধী স্বাধীনতা সংগ্রামী।   শিক্ষা  তার আদি নিবাস নদিয়া জেলার ধর্মদা (ধর্মদহ) গ্রামে। পিতার নাম সুরেশচন্দ্র দত্ত। তিনি এ.ভি হাইস্কুল থেকে প্রবেশিকা ও কৃষ্ণনগর সরকারি কলেজ থেকে বি.এ পাশ করেন।   বিপ্লবী আন্দোলন  বিপ্লবী অনন্তহরি মিত্রের ফাঁসি ও প্রমোদরঞ্জন সেনগুপ্তর বিলাত গমনের পরে কৃষ্ণনগরের ছাত্র-যুব  সমাজে বিপ্লবী আন্দোলনে তিনি অন্যতম নেতার ভূমিকায় আসেন। কৃষ্ণনগরে সাধনা লাইব্রেরি ও দরিদ্র ভান্ডারকে কেন্দ্র করে যে আন্দোলন গড়ে ওঠে তিনিই ছিলেন তার প্রধান চালিকাশক্তি। একাধারে বঙ্গীয় প্রাদেশিক কমিটির সদস্য ও জেলা কংগ্রেসের সহ- সম্পাদক ছিলেন। ছাত্র-যুব সমিতি ও স্বেচ্ছাসেবক বাহিনীরও অন্যতম প্রতিষ্ঠাতা। আইন অমান্য আন্দোলনের অংশগ্রহণের প্রস্তুতি চলছিল জেলা জুড়ে, এমতাবস্থায় চট্টগ্রাম অস্ত্রাগার লুন্ঠনের কারণে সারা বাংলার বিপ্লবীদের সাথে তিনিও বন্দী হন। বিনা বিচারে তারই সাথে বন্দী ছিলেন তারকদাস বন্দ্যোপাধ্যায়, তারাদাস মুখোপাধ্যায়, মহাদেব সরকার প্রমুখ। তাকে কৃষ্ণনগর, দমদম স্পেশাল জেল, হিজলী বন্দীশালায় থাকতে হয়েছে। ১৯৩১ এর ১৬ সেপ্টেম্বর হিজলি ডিটেনশন ক্যাম্পের কুখ্যাত গুলিচালনার ঘটনায় সন্তোষ কুমার মিত্র ও তারকেশ্বর সেনগুপ্ত শহীদ হন। গুলিতে গোবিন্দপদ দত্ত মারাত্মক আহত হয়েছিলেন। তার বাম হাত কেটে বাদ দিতে হয়। এর পর থেকে তার শরীরের অবনতি ঘটে। অসুস্থ অবস্থায় মুক্তি পান।   পরবর্তী জীবন  কারামুক্তির কিছুদিন পর ভারতীয় জাতীয় কংগ্রেস দলের সাথে সম্পর্ক ত্যাগ করেন গোবিন্দপদ দত্ত ও বামপন্থী রাজনীতির সাথে জড়িত হয়ে পড়েন।   তথ্যসূত্র   বিষয়শ্রেণী:ভারতের স্বাধীনতা আন্দোলন বিষয়শ্রেণী:নদিয়া জেলার ব্যক্তি বিষয়শ্রেণী:কৃষ্ণনগর সরকারি কলেজের প্রাক্তন শিক্ষার্থী বিষয়শ্রেণী:অনুশীলন সমিতি বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
জয়ন্তিয়া, যারা পনার বা সিন্টেঙ্গ নামেও পরিচিত, হল ভারতের মেঘালয় রাজ্যের খাসিয়া জনগোষ্ঠীর একটি উপ-উপজাতি গোষ্ঠী। এই উপজাতির মানুষ মাতৃবংশ। তারা জয়ন্তিয়া ভাষায় কথা বলে, যেটি অস্ট্রো-এশীয় ভাষা পরিবারের অন্তর্গত এবং খাসি ভাষার সাথে খুব মিল যুক্ত। জয়ন্তিয়া জনগণ ভারতের মেঘালয়ের পশ্চিম জয়ন্তিয়া পাহাড় এবং পূর্ব জয়ন্তিয়া পার্বত্য জেলার অধিবাসী। তারা নিজেদেরকে "কি খুন হাইনিউ ট্রেপ" (৭-কুটিরের শিশু) বলে ডাকে। তাদের প্রধান উৎসব হল বেহেদেইনখলাম, চাদ সুকরা, চাদ পাস্তিয়েহ এবং লাহো নৃত্য।   ব্যুৎপত্তি  "পনার" নামটি হল একটি অন্তঃনাম, যেখানে "জয়ন্তিয়া" এবং "সিন্টেঙ্গ" হল বহিঃনাম। "জয়ন্তিয়া" শব্দটি একটি সাবেক রাজ্যের নাম থেকে এসেছে, যেটি হল জয়ন্তিয়া রাজ্য, এর শাসক ছিল সিন্টেঙ্গরা। একটি তত্ত্ব বলে যে "জয়ন্তিয়া" শব্দটি জয়ন্তী দেবী বা জৈন্তেশ্বরীর মন্দিরের নাম থেকে উদ্ভূত হয়েছে। তিনি ছিলেন হিন্দু দেবী দুর্গার অবতার। অন্য একটি তত্ত্ব বলে যে নামটি একটি প্রাক্তন বসতি সুতঙ্গা থেকে সিন্টেঙ্গ এর মাধ্যমে এসেছে; জয়ন্তী দেবীর পৌরাণিক কাহিনী সম্ভবত জয়ন্তিয়া রাজ্যের হিন্দুকরণের পরে তৈরি হয়েছিল।   ইতিহাস  খাসি উপজাতির সমস্ত উপ-উপজাতির মতো, জয়ন্তিয়া উপ-উপজাতিদের নিজস্ব কোনো নথিভুক্ত ইতিহাস নেই। অবশ্য, আসামের বুরঞ্জী ঘটনাপঞ্জি এবং ব্রিটিশ নথিতে তাদের উল্লেখ আছে।  খাসি উপজাতির অন্যান্য উপ-উপজাতির মতো, জয়ন্তিয়া জনগণও কি হাইনিউ ট্রেপ (সাত মা বা সাতটি পরিবার) এর বংশধর বলে দাবি করে। মধ্যযুগের জয়ন্তিয়া রাজ্যের শাসকরা সিন্টেঙ্গ সম্প্রদায়ের অন্তর্ভুক্ত ছিল। রাজ্যটি ১৮৩৫ সালে ব্রিটিশ ইস্ট ইন্ডিয়া কোম্পানি নিয়ে নেয় এবং আসাম প্রদেশে একীভূত করে। ১৯৭২ সালে স্বাধীন ভারতে মেঘালয় রাজ্য প্রতিষ্ঠার পর এই অঞ্চলে জয়ন্তিয়া পার্বত্য জেলা প্রতিষ্ঠিত হয়েছিল। জৈন্তাপুর উপজেলা, সিলেট, বাংলাদেশে জয়ন্তিয়ারা রয়েছে।   ধর্ম  জয়ন্তিয়াদের আদি উপজাতীয় ধর্ম নিয়ামত্রে নামে পরিচিত। জয়ন্তিয়া আদিবাসীরা বিশ্বাস করে যে তাদের ধর্ম ঈশ্বর প্রদত্ত (মানুষ দ্বারা প্রতিষ্ঠিত নয়) এবং ঈশ্বরের আদেশে এই পৃথিবীতে আসে। ঈশ্বরের দ্বারা নির্দেশিত তিনটি মূল নীতি হল কামাই ইয়ে হক, টিপব্রু টিপব্লাই এবং টিপকুর টিপখা। তারা সঠিক জীবিকার উপর ভিত্তি করে সঠিক জীবনযাপন এবং অনুশীলন; ঈশ্বরের কাছে পৌঁছানোর জন্য সহনাগরিকদের প্রতি কর্তব্য পালন; এবং পিতা ও মাতার গোষ্ঠীর সদস্যদের প্রতি সম্মান প্রদর্শন করা সূচিত করে। তাই, নিয়ামত্রে ঈশ্বর উপলব্ধি অর্জনের জন্য সহ-নাগরিকের প্রতি সম ব্যবহার করার উপর জোর দেয়।   তথ্যসূত্র   বিষয়শ্রেণী:উত্তর-পূর্ব ভারতের জাতিগোষ্ঠী বিষয়শ্রেণী:দক্ষিণ এশীয় জনগোষ্ঠী
বিশ্ব পরিবেশ দিবস উপলক্ষ্যে ২০২০ সালের ৫ই জুন ২৪ ঘন্টা ধরে বাংলা উইকিপিডিয়ায় এই অনলাইন এডিটাথনের আয়োজন করা হচ্ছে। নতুনরা কীভাবে নিবন্ধ তৈরি করবেন তা জানার জন্য এই টিউটোরিয়ালটি দেখতে পারেন। যেকোন সমস্যা বা আলোচনায় এখানেও বার্তা রাখতে পারেন।  নিয়মাবলী  পরিবেশ সম্পর্কিত যেকোন নিবন্ধ নতুন তৈরি বা মানোন্নয়ন করা যাবে। আপনি এই তালিকা থেকে তৈরি করতে পারেন।  অসম্পূর্ণ বা ছোট নিবন্ধ তৈরী করবেন না। নতুন নিবন্ধ তৈরির ক্ষেত্রে কমপক্ষে তিন/চার প্যারা যুক্ত করুন।  তথ্যসূত্রবিহীন নিবন্ধ তৈরী করবেন না। ইংরেজি উইকিপিডিয়ার তথ্যসূত্রগুলোই নিবন্ধ তৈরির সময় যুক্ত করে দিতে পারেন।  যান্ত্রিক অনুবাদ বা গুগল অনুবাদ করবেন না।  নিবন্ধ জমাদানের প্রয়োজন নেই। আমরা তালিকা থেকে গণনা করে নেব।
যুক্তরাজ্যের কমন্সসভার স্পিকার নির্বাচন ১৮৩৯ সালের ২৭ মে তারিখে হয়। জেমস অ্যাবারক্রম্বি অসুস্থতার কারণে অবসর নিয়েছিলেন। পরের দিন তিনি ব্যারন ডানফার্মলাইন হিসাবে পিয়ারে উন্নীত হন।  হেনরি হ্যান্ডলি চার্লস শ-লেফেভের প্রস্তাব করেন এবং স্টিফেন লুশিংটন সমর্থন করেন।  হেনরি গলবার্ন স্যার ওয়াটকিন উইলিয়ামস-উইন দ্বারা প্রস্তাবিত হন এবং জন উইলসন-প্যাটেন সমর্থন করেন।  উভয় প্রার্থী সংসদে ভাষণ দেন।  শ-লেফেভারের চেয়ার নেওয়ার প্রস্তাবে, তিনি ৩১৭-২৯৯ ভোটে এবং ১৮ সংখ্যাগরিষ্ঠতায় নির্বাচিত হন।   তথ্যসূত্র     বিষয়শ্রেণী:যুক্তরাজ্যের কমন্সসভার স্পিকার নির্বাচন
thumb|290px| ইউক্রেন, লিভিভের বার্নার্ডাইনের গ্রিক ক্যাথলিক মণ্ডলীতে তার পাপের কথা স্বীকার করে অনুতপ্ত। নশ্বর পাপ হলো খ্রিস্টান ধর্মতত্ত্ব অনুসারে গুরুতর পাপ কাজ যা মৃত্যুর আগে যদি কোন ব্যক্তি পাপের জন্য অনুতপ্ত না হয় তাহলে তার নরকভোগ হতে পারে। একে বিকল্পভাবে মারাত্মক, ধ্বংস ও গুরুতর বলা হয়; নশ্বর পাপের ধারণা ক্যাথলিক ও লুথেরবাদ উভয়েই পাওয়া যায়।   পাপকে "নশ্বর" বলে গণ্য করা হয় যখন এর গুণমানটি এমন হয় যে এটি সেই ব্যক্তিকে ঈশ্বরের রক্ষা অনুগ্রহ থেকে বিচ্ছিন্ন করে দেয়। পাপকে নশ্বর হওয়ার জন্য তিনটি শর্ত একসাথে পূরণ করতে হবে: "মরণশীল পাপ হলো পাপ যার উদ্দেশ্য গুরুতর বিষয় এবং যা সম্পূর্ণ জ্ঞান ও ইচ্ছাকৃত সম্মতির সাথে করা হয়।" পবিত্র আত্মার বিরুদ্ধে পাপ এবং প্রতিশোধের জন্য স্বর্গের কাছে কান্না করা পাপগুলিকে বিশেষভাবে গুরুতর বলে মনে করা হয়। এই পাপকে লঘু পাপ থেকে আলাদা করা হয় যেটি কেবলমাত্র ঈশ্বরের সাথে একজন ব্যক্তির সম্পর্ককে দুর্বল করে দেয়। এর মাধ্যাকর্ষণ সত্ত্বেও, একজন ব্যক্তি নশ্বর পাপ করার জন্য অনুতপ্ত হতে পারে। এই ধরনের অনুতাপ হলো ক্ষমা ও মুক্তির প্রাথমিক প্রয়োজন।  খ্রিস্টান সম্প্রদায় জুড়ে পাপ খণ্ডনের বিষয় কিছুটা বৈচিত্র্যময়। স্বীকারোক্তির ধর্মসংস্কারের ধর্মসংস্কার এবং অবসন্নতার জন্য অনুশোচনার আইন সম্পর্কে ক্যাথলিকদের শিক্ষণকে ট্রেন্ট পরিষদের বাধ্যতামূলক ক্যাথলিক বিশ্বাস হিসাবে ঘোষণা করা হয়েছিল। লুথেরীয় মণ্ডলীর মধ্যে স্বীকারোক্তি এবং অনুপস্থিতি অনুশীলন করা হয়, এটি লর্ডস ডে -তে ভর প্রস্তুতির জন্য শনিবার ঐতিহাসিকভাবে অনুষ্ঠিত হয়েছিল।   তথ্যসূত্র    আরও পড়ুন   The Council of Trent - Session XIV - The fourth under the Supreme Pontiff, Julius III, celebrated on November 25, 1551 - The Most Holy Sacraments Of Penance And Extreme Unction  বিষয়শ্রেণী:পাপ বিষয়শ্রেণী:খ্রিস্টান পাপতত্ত্ব বিষয়শ্রেণী:ক্যাথলিক ধর্মতত্ত্ব ও মতবাদ বিষয়শ্রেণী:খ্রিস্টান পরিভাষা
ড্যারিয়ান স্টিভেন্স (, ; জন্ম: ২৯ অক্টোবর ১৯৯৬) হলেন একজন মার্কিন পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের বিগ এয়ার এবং স্লোপস্টাইল বিভাগে মার্কিন যুক্তরাষ্ট্রের প্রতিনিধি হিসেবে প্রতিদ্বন্দ্বিতা করে থাকেন।  স্টিভেন্স মার্কিন যুক্তরাষ্ট্রের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ড্যারিয়ান স্টিভেন্স ১৯৯৬ সালের ২৯শে অক্টোবর তারিখে মার্কিন যুক্তরাষ্ট্রের মন্টানায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন স্টিভেন্স মার্কিন যুক্তরাষ্ট্রের প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের বিগ এয়ার প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ১৫২.০০ পয়েন্ট অর্জন করে অষ্টম স্থান অধিকার করেছিলেন, যার ফলে তিনি চূড়ান্ত পর্বে অংশগ্রহণের সুযোগ লাভ করেন। চূড়ান্ত পর্বে তিনি সর্বমোট ৭৫.০০ পয়েন্ট অর্জন করেছেন, যা তাকে একাদশ স্থান অধিকার করতে সাহায্য করেছে।  অন্যদিকে, তিনি ফ্রিস্টাইল স্কিইংয়ে নারীদের স্লোপস্টাইল প্রতিযোগিতায়ও অংশগ্রহণ করেছিলেন। উক্ত প্রতিযোগিতাটির বাছাইপর্বের দুই রান শেষে তাকে সর্বোচ্চ ৫০.০১ পয়েন্ট নিয়ে বাছাইপর্ব থেকেই তাকে বিদায় নিতে হয়েছিল।  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী ফ্রিস্টাইল স্কিয়ার বিষয়শ্রেণী:মার্কিন যুক্তরাষ্ট্রের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২১শ শতাব্দীর মার্কিন নারী ক্রীড়াবিদ
সিনথিয়া লিং লি একজন আমেরিকান নৃত্যশিল্পী, নৃত্য পরিকল্পনাকার এবং নৃত্যবিশারদ। তিনি সমসাময়িক, উত্তর আধুনিক এবং ধ্রুপদী ভারতীয় নৃত্য কলার নৃত্য প্রদর্শন করেন। তাঁর গবেষণাগুলো মূলত এশীয় অভিবাসিক পরিবেশনায় কৌতুকপূর্ণ এবং উপনিবেশোত্তর অভিজ্ঞতার উপর আলোকপাত করে।   জীবনী  সিনথিয়া লিং লি তাইওয়ান থেকে আসা অভিবাসী বাবা-মায়ের কাছে টেক্সাসে বড় হয়েছেন। তিনি হান চাইনিজ এবং তাইওয়ানীয় আদিবাসী বংশোদ্ভূত।  ছোটবেলায় তিনি ধ্রুপদী পিয়ানোতে প্রশিক্ষণ নিয়েছিলেনন তবে উচ্চ বিদ্যালয়ে যাওয়ার আগে পর্যন্ত নাচ শেখা শুরু করেননি। উচ্চ বিদ্যালয়ে যাওয়ারর পরে তিনি চীনা লোকনৃত্য এবং আধুনিক নৃত্যের প্রশিক্ষণ গ্রহণ শুরু করেছিলেন। তিনি স্বার্থমোর কলেজে পড়াশোনা করেছিলেন এবং সেখানে তিনি ইংরেজি সাম্মানিক পর্যায়ে এবং নৃত্য নিয়ে সাধারণ পর্যায়ে পড়াশুনা করেছিলেন। স্বার্থমোর থেকে স্নাতক শেষ করার পরে থাইল্যান্ড, ভারত এবং ব্রাজিলের ধর্মীয় নৃত্য অধ্যয়নের জন্য তিনি থমাস জে ওয়াটসন ফেলোশিপ লাভ করেছিলেন। ভারতে অধ্যয়নকালে তাঁর পরিচয় হয়েছিল ভারতীয় ধ্রুপদী নৃত্যের কত্থক ঘরানার সাথে। তিনি কত্থক অধ্যয়ন শুরু করেছিলেন এবং নৃত্যপরিকল্পনা ও আন্তঃসংস্কৃতির মধ্যে সংযোগ নিয়ে গবেষণা করেছিলেন। লি যুক্তরাষ্ট্রে ফিরে গিয়ে লস অ্যাঞ্জেলেসের ক্যালিফোর্নিয়া বিশ্ববিদ্যালয় থেকে নৃত্যে স্নাতকোত্তর ডিগ্রি অর্জন করেছেন। তিনি ইউসিএলএর আন্তর্জাতিক বিশ্ব ভক্তিমূলক সঙ্গীত উৎসবের আনতঃসাংস্কৃতিক কেন্দ্রে (সেন্টার ফর ইন্টারকালচারাল পারফরম্যান্স ওয়ার্ল্ড ফেস্টিভ্যাল অফ স্যাক্রেড মিউজিক) কর্মী সদস্য হিসাবে যোগদান করেছেন।  গ্র্যাজুয়েট স্কুল শেষে লি পোস্ট নাট্যম কালেক্টিভে যোগ দিয়েছিলেন। পোস্ট নাট্যম কালেক্টিভ হল নৃত্যশিল্পীদের একটি আন্তঃজাতীয় জোট যা দক্ষিণ এশিয়ার নাচের সমালোচনামূলক পদ্ধতিগুলোর সাথে জড়িত। কলেজ অফ ভিজ্যুয়াল অ্যান্ড পারফর্মিং আর্টসের আওতাধীন স্কুল অফ ডান্সে সহকারী অধ্যাপক হিসাবে তিনি গ্রিনসবারোর নর্থ ক্যারোলিনা বিশ্ববিদ্যালয়ের অনুষদে যোগদান করেছিলেন। পরে তিনি নাট্য শিল্পের সহকারী অধ্যাপক হিসাবে সমসাময়িক নৃত্য এবং কত্থক শেখাতে সান্টা ক্রুজের ক্যালিফোর্নিয়া বিশ্ববিদ্যালয়ের অনুষদে যোগদান করেন। তাঁর পরিকল্পনা করা কাজ এবং গবেষণাগুলো ছিল এশীয় অভিবাসিক পরিবেশনায় উপনিবেশোত্তর, কৌতুকপূর্ণ এবং রঙ-নারীবাদী প্রভাবকেন্দ্রিক। তিনি নিউইয়র্কের ডান্স থিয়েটার কর্মশালায় নৃত্য পরিবেশন করেছেন। এছাড়া লস অ্যাঞ্জেলেসের ইস্ট ওয়েস্ট প্লেয়ার্স, আইজিএনআইটিই! নয়াদিল্লিতে সমসাময়িক নৃত্যের উৎসব, এবং চন্দ্র-মণ্ডপ: স্পেসেস ইন চেন্নাইয়ে নৃত্যাভিনয় করেছেন।  লি নেটওয়ার্ক অফ এনসেম্বল থিয়েটার্স-এর নির্বাহী পর্ষদের সদস্য।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী বিষয়শ্রেণী:টেক্সাসের এলজিবিটিকিউ ব্যক্তি বিষয়শ্রেণী:কত্থক নৃত্যশিল্পী বিষয়শ্রেণী:মার্কিন নারী নৃত্যশিল্পী বিষয়শ্রেণী:মার্কিন নৃত্য পরিচালক বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন নারী বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি